ફાયર અધિકારીએ મીડિયા સાથે વાતચીત કરતા જણાવ્યું હતું કે, સ્લેબ પડ્યા પછી ફાયરને આ બાબતે જાણ કરવામાં આવી હતી. જ્યારે ફાયર ફાયટરો ઘટના સ્થળે પહોંચ્યા ત્યારે 4થી 5 દુકાન ઉપર સ્લેબ પડ્યો હતો. બિલ્ડિંગ જર્જરિત હોવાના કારણે તમામ દુકાનદારો અને રહેવાસીઓને મકાન ખાલી કરવાનું કહેવામાં આવ્યું છે. ઉલ્લેખનીય છે બિલ્ડિંગની હાલત જર્જરિત હોવાના કારણે સુરત મહાનગર પાલિકા દ્વારા સ્થાનિક લોકો અને દુકાનદારોને બિલ્ડિંગનું ડિમોલેશન કરવાની નોટિસ આપવામાં આવી હતી પરંતુ નોટિસ આપ્યાને લાંબો સમય વીત્યા હોવા છતાં મહાનગર પાલિકા દ્વારા કોઈ પણ પ્રકારનું ડિમોલેશન કરવામાં આવ્યું નહિ.